**Projekat:**

**Nove ekonomske mogućnosti za povratnike i vulnerabilne kategorije građana u južnoj i istočnoj Srbiji,**

**objavljuje**

**K O N K U R S**

**za podnošenje prijava za projektnu podršku**

1. **bespovratna sredstva u vidu opreme za pokretanje/razvoj sopstvenog biznisa**
2. **obuke za zanimanja, u cilju sticanja znanja i veština za određeni posao**

Kandidati-kinje se mogu prijaviti za jednu ili obe vrste podrške.

Uslovi za prijave dati su u prilozima:

Prilog 1- Konkurs za bespovratna sredstvaza pokretanje/razvoj sopstvenog biznisa

Prilog 2 – Konkurs za obuke za zanimanja

***Podnošenje prijava i rokovi***

Obrasci za prijavu se mogu preuzeti na sajtu organizacija ENECA i NEXUS ([www.eneca.org.rs](http://www.eneca.org.rs) , [www.nexusvranje.com)](http://www.nexusvranje.com)) i u prostorijama ENECA-e u Nišu, Nade Tomić 16/1 i NEXUS-a u Vranju, Nemanjina 21.

|  |
| --- |
| **Kompletno popunjene prijave sa pratećom dokumentacijom potrebno je dostaviti najkasnije do 30.09.2021. godine u 16:00 časova**  **poštom na adresu organizacije ENECA – Poštanski fah 85, 18106 Niš u zatvorenoj koverti sa napomenom: “Prijava na konkurs za sredstva za pokretanje biznisa” ili “Prijava na konkurs za obuke”**  **ili**  **elektronski na e-mail:** [**office@eneca.org.rs**](mailto:office@eneca.org.rs)**, sa naslovom: Prijava na konkurs za sredstva za pokretanje biznisa ili Prijava na konkurs za obuke.**  **Svaki kandidat-kinja može podneti najviše po jednu prijavu za svaki od konkursa!**  **Nepotpune prijave se neće uzimati u obzir.** |

Za sve dodatne informacije i pitanja u vezi sa procedurom prijavljivanja na konkurs, možete se obratiti putem e-maila [office@eneca.org.rs](mailto:office@eneca.org.rs) .

**KONKURS ZA BESPOVRATNA SREDSTVA ZA POKRETANJE/RAZVOJ BIZNISA**

**Dodatna objašnjenja:**

**Ko može da se prijavi?**

Na Konkurs mogu da se prijave svi zainteresovani stariji od 18 godina koji ispunjavaju uslove propisane Konkursom. Konkurs je otvoren u svim opštinama Pčinjskog, Jablaničkog, Nišavskog, Pirotskog, Borskog i Zaječarskog okruga.

Prednost pri izboru korisnika projekta imaće kandidati iz grupe povratnika po Sporazumu o readmisiji, potencijalni migranti, pripadnici nacionalnih manjina, osobe ispod 35 godina starosti i nezaposlene žene.

**Bespovratnq sredstva za pokretanje/razvoj biznisa**

50 paketa pomoći u opremi u protivvrednosti od **3600 eura** za razvoj biznisa uz obavezu otvaranja dva nova radna mesta (samozapošljavanje i zapošljavanje jednog radnika ili zapošljavanje dva radnika, ukoliko se radi o razvoju postojećeg biznisa).

Ova vrsta podrške ne isključuje i druge vrste podrške za samozapošljavanje (na pr. podršku Nacionalne službe zapošljavanja)

**Šta je potrebno dostaviti od dokumenata?**

1. Uredno popunjen i potpisan obrazac prijave;
2. Fotokopiju lične karte podnosioca prijave;
3. Pristanak na obradu podataka o ličnosti (za podnosioca i sve punoletene članove domaćinstva);
4. Za podnosioca i članove domaćinstva koji će učestvovati u pokretanju/razvoju biznisa fotokopija dokaza o školovanju, ili o završenom obrazovanju/zanatu/kursevima/ obukama, potvrde prethodnog poslodavca, koje ukazuju na veštine i iskustvo za pokretanje biznisa za koji je podneta prijava;
5. Za povratnike po Sporazumu o readmisiji: fotokopija putnog lista ili dokumentaciju kojom dokazuje da je povratnik po Sporazumu o readmisiji;

**KONKURS ZA OBUKE ZA ZANIMANJA**  (kursevi za sticanje znanja i veština)

**Dodatna objašnjenja:**

**Ko može da se prijavi?**

Na Konkurs mogu da se prijave svi zainteresovani stariji od 18 godina koji ispunjavaju uslove propisane Konkursom. Konkurs je otvoren za sve opštine Pčinjskog, Jablaničkog, Nišavskog, Pirotskog, Borskog i Zaječarskog okruga.

Prednost pri izboru korisnika projekta imaće kandidati iz grupe povratnika po Sporazumu o readmisiji, potencijalni migranti, pripadnici nacionalnih manjina, osobe ispod 35 godina starosti i nezaposlene žene.

**Šta je potrebno dostaviti od dokumenata?**

1. Uredno popunjen i potpisan obrazac prijave;
2. Fotokopiju lične karte podnosioca prijave;
3. Pristanak na obradu podataka o ličnosti (za podnosioca i sve punoletene članove domaćinstva);
4. Za podnosioca i članove domaćinstva koji će učestvovati u obukama, fotokopija dokaza o školovanju, ili o završenom obrazovanju/zanatu/kursevima/obukama, potvrde prethodnog poslodavca, koje ukazuju na osnovne veštine, ukoliko ih ima, vezane za stručnu obuku za koju se prijavljuje kandidat;
5. Za povratnike po Sporazumu o readmisiji: fotokopiju putnog lista ili dokumentaciju kojom dokazuje da je povratnik po Sporazumu o readmisiji;